Diari Oficial de la Generalitat Valenciana


Sumari del DOGV 9678, del 07-09-2023 (2023/9176)

DECRET 145/2023, de 5 de setembre, del Consell, pel qual es crea un centre d'Educació Especial a la localitat de San Miguel de Salinas.
---------------------------------------------------------------------------------------------------------------------------------------

### Dades del document

Número de DOGV
:   9678

Data del DOGV
:   07-09-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/9176


Data del document
:   05-09-2023

Organisme emissor


Tipus de document
:   Decret

Descriptors 

:   * Conselleria d'Educació, Universitats i Ocupació
    * centre d'ensenyament

DECRET 145/2023, de 5 de setembre, del Consell, pel qual es crea un centre d'Educació Especial a la localitat de San Miguel de Salinas. [2023/9176]  
Una vegada efectuats els corresponents estudis, la Inspecció d'Educació i la Direcció Territorial d'Educació, Cultura i Esport d'Alacant sol·liciten la creació d'un nou centre educatiu d'Educació Especial en la costa sud de la província d'Alacant.  
L'informe de la Inspecció Territorial d'Educació aprecia insuficiències per a atendre el nombrós alumnat amb necessitats especials de la zona sud de la comarca del Baix Segura. D'altra banda, s'observa una evident dificultat en el desplaçament que ha de realitzar l'alumnat per a arribar a centres d'àmbit similar. Així, s'estima necessària la creació d'un nou centre d'Educació Especial que done resposta a la situació plantejada.  
El centre se situarà en instal·lacions facilitades per l'Ajuntament de San Miguel de Salinas, que en sessió extraordinària celebrada el dia 24 d'abril de 2023 va adoptar l'acord de cessió gratuïta temporal del terreny/parcel·la, en el marc de col·laboració establida en la disposició addicional quinzena de la Llei orgànica 2/2006, de 3 de maig, d'educació.  
Segons l'informe de la Unitat Tècnica de la Direcció Territorial d'Alacant, les instal·lacions compleixen el que s'estableix en el Reial decret 314/2006, pel qual s'aprova el Codi tècnic de l'edificació, així com en el Decret 65/2019, de regulació de l'accessibilitat en l'edificació i en els espais públics.  
A la vista d'aquestes consideracions, la Conselleria d'Educació, Universitats i Ocupació ha proposat la creació d'un nou centre d'Educació Especial.  
De conformitat amb el que estableix l'article 17 de la Llei orgànica 8/1985, de 3 de juliol, reguladora del dret a l'educació; la Llei orgànica 2/2006, de 3 de maig, d'educació; la disposició addicional primera del Decret 105/2022, de 5 d'agost, del Consell, d'organització i funcionament dels centres d'Educació Especial, a proposta de la Conselleria d'Educació, Universitats i Ocupació, i en virtut de les competències que atribueix l'article 18 de la Llei 5/1983, de 30 de desembre, del Consell, prèvia deliberació del Consell, en la reunió del dia 5 de setembre de 2023,  
  
  
DECRETE  
  
Article 1. Creació del centre  
Es crea el centre d'Educació Especial següent:  
Província: Alacant  
Localitat: San Miguel de Salinas  
Denominació: Centre d'Educació Especial de San Miguel de Salinas  
Codi: 38747141  
Titular: Generalitat  
Domicili: carrer de Galant Delgado, 32  
Composició: 3 unitats d'Educació Especial  
Capacitat: 24 llocs escolars  
  
Article 2. Inici d'activitats  
1. El centre nou iniciarà les activitats acadèmiques en el curs escolar 2023-2024.  
2. En aquest curs escolar el centre oferirà 3 unitats d'Educació Especial.  
3. En el curs 2023-2024, els llocs de treball del centre seran els següents:  
- 4 mestres de Pedagogia Terapèutica.  
- 2 mestres d'Audició i Llenguatge.  
- 1 mestre o mestra d'Educació Física a mitja jornada.  
- 1 mestre o mestra d'Educació Musical a mitja jornada.  
- 1 professor o professora de l'Especialitat d'Orientació Educativa.  
  
- 3 educadors o educadores d'Educació Especial.  
  
4. El centre impartirà el Programa d'ensenyament en valencià i el Programa d'educació plurilingüe i intercultural, d'acord amb el calendari d'aplicació de la Llei 4/2018, de 21 de febrer, de la Generalitat, per la qual es regula i promou el plurilingüisme en el sistema educatiu valencià.  
  
  
DISPOSICIONS ADDICIONALS  
  
Primera. Inscripció registral  
El que s'estableix en el present decret s'inscriurà en el Registre de centres docents de la Comunitat Valenciana.  
  
Segona. Equip directiu  
La Direcció Territorial d'Educació, Universitats i Ocupació d'Alacant nomenarà l'equip directiu del centre de nova creació, de conformitat amb el que s'estableix en l'article 137 de la Llei orgànica 2/2006, de 3 de maig, d'Educació, i en l'article 27 del Decret 105/2022 de 5 d'agost, del Consell, d'organització i funcionament dels centres d'Educació Especial.  
  
Tercera. Manteniment i vigilància de les instal·lacions  
L'Ajuntament de San Miguel de Salinas assumirà la conservació, el manteniment i la vigilància de l'edifici escolar del centre docent que es crea mitjançant aquest decret, de conformitat amb el que s'estableix en la disposició addicional quinzena de la Llei orgànica 2/2006, de 3 de maig, d'educació.  
  
  
DISPOSICIONS FINALS  
  
Primera. Desplegament  
Es faculta la Conselleria d'Educació, Universitats i Ocupació perquè adopte les mesures necessàries per al compliment i desplegament del que s'estableix en aquest decret, així com per a modificar, si és el cas, la configuració i denominació del centre.  
  
Segona. Publicació i efectes  
Aquest decret entrarà en vigor el dia de la publicació en el Diari Oficial de la Generalitat Valenciana; no obstant això, els seus efectes acadèmics s'entenen referits a l'inici del curs escolar 2023-2024.  
  
Castelló de la Plana, 5 de setembre de 2023  
  
El president de la Generalitat,  
CARLOS MAZÓN GUIXOT  
  
El conseller d'Educació, Universitats i Ocupació,  
JOSÉ ANTONIO ROVIRA JOVER